Split, 21.03.2023.

Broj str. 3

**POZIV ZA DOSTAVU PONUDE**

Poštovani,

 Naručitelj Osnovna škola SPINUT, Split, pokrenuo je postupak jednostavne nabave za nabavu školskih obroka te vam upućuje ovaj poziv za dostavu ponude.

1. **OPIS PREDMETA NABAVE:**

Predmet nabave je nabava školskih obroka ( normativi na kraju dokumenta)

Procijenjena vrijednost nabave iznosi:

* Školskog obroka , procijenjena vrijednost nabave iznosi max. **188.551,86 kn /25025,28** eura bez PDV-a, Evidencijski broj nabave 09-1-2023

Vrijeme trajanja nabave

* do završetka nastavne godine

Količina predmeta nabave:

U troškovniku su utvrđena okvirna količina predmeta nabave školskog obroka - jedinična cijena 1,33eura/10,00 kn ( Fiksni tečaj konverzije 7,53450) dnevno, budući da se radi o školskom obroku za koju naručitelj zbog broja učenika ne može unaprijed odrediti točnu količinu (količina se mijenja tjedno, ponuditelju se šalju narudžbenice)

1. **EVIDENCIJSKI BROJ NABAVE:**
* Školski obroci - Evidencijski broj nabave 09-1-2023
1. **UVJETI NABAVE:**

Vaša ponuda treba ispuniti slijedeće uvjete:

**Način izvršenja**: Ugovor

**Rok izvršenja:** od dan zaključenja ugovora odnosno od 30. ožujka 2023.

**Rok valjanosti ponude:** 30 dana od dana otvaranja ponude.

**Mjesto izvršenja**: Osnovna škola SPINUT, Split, Teslina 12, 21000 Split.

**Isporuka robe** je prema narudžbi, svaki radni dan (od ponedjeljka do petka) od 8,00 do 10,00 sati ujutro.

**Rok način i uvjeti plaćanja**: 30 dana od dana zaprimanja valjanog računa

**Cijena ponude**:

Cijenu ponude formirati na bazi jediničnih cijena prema stavkama troškovnika, odnosno jedinične cijene . Jedinične cijene su nepromjenjive.

*Cijena ponude je nepromjenjiva za vrijeme trajanja ugovora.*

Cijena ponude izražava se u dvojno kn/eur.

Cijena ponude piše se brojkama, bez poreza na dodanu vrijednost.

U cijenu ponude bez poreza na dodanu vrijednost moraju biti uračunati svi troškovi i popusti.

Porez na dodanu vrijednost iskazuje se posebno iza cijene ponude.

Ukupnu cijenu ponude čini cijena ponude s porezom na dodanu vrijednost.

**Kriterij za odabir ponude** je *optimalna ponuda , najniža cijena.*

**4.** **DOKAZI/ISPRAVE KOJIMA SE UTVRĐUJE DA NEMA RAZLOGA ZA ISKLJUČENJE PONUDITELJA:**

Naručitelj će isključiti ponuditelja iz postupka ove nabave ako ne dostavi slijedeće isprave:

4.1. Izjavu o nekažnjavanju koju daje osoba ovlaštena za zastupanje gospodarskog subjekta da gospodarskom subjektu i osoba ovlaštena po zakonu za zastupanje gospodarskog subjekta nisu pravomoćno osuđeni za jedno ili više kaznenih djela navedenih u članku 251. Zakona o javnoj nabavi („Narodne novine“ broj 120/16), (priložen obrazac).

4.2. Potvrda porezne uprave o stanju duga ili jednakovrijedan dokument nadležnog tijela, kojom ponuditelj dokazuje da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku pred stečajne nagodbe),

– potvrda ne smije biti starija od 30 dana računajući od dana primitka poziva za dostavu ponude.

**5. DOKAZI SPOSOBNOSTI:**

 Ponuditelj je dužan dostaviti slijedeće dokaze sposobnosti kako bi dokazao sposobnost u ovom postupku nabave:

5.1. Dokazi sposobnosti za obavljanje profesionalne djelatnosti:

Ponuditelj mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastankaiz kojeg mora biti vidljivo da je gospodarski subjekt registriran za obavljanje djelatnosti koja je predmet nabave sukladno članku 257. Zakona.

5.2. Dokazi ekonomske i financijske sposobnosti:

Dokaz o solventnosti: BON 2 ili SOL 2 obrazac odnosno dokument izdan od bankarskih ili drugih financijskih institucija kojima se dokazuje solventnost gospodarskog subjekta iz kojeg je vidljivo da ponuditelj u posljednjih šest mjeseci nije bio u blokadi računa.

5.3. Dokazi tehničke i stručne sposobnosti:

Sukladno članku 270. ZJN 2016 gospodarski subjekt dostavlja potvrdu koju izdaje nadležno tijelo, odnosno Rješenje / Uvjerenje nadležnog ministarstva ili Potvrdu nadležnog županijskog tijela, da ponuditelj ima integriran HACCP sustav samokontrole ili HRN EN ISO 22000 sustavi upravljanja sigurnošću hrane sukladno Zakonu o hrani („Narodne novine“ broj 81/13,14/14, 30/15) i Pravilniku o higijeni hrane („Narodne novine“ broj 81/13), odnosno potvrda ovlaštene tvrtke za certificiranje o uvedenom HACCP sustavu upravljanja (primjeni) HACCP načela. Za dokazivanje sposobnosti prilaže se Rješenje / Uvjerenje / Potvrda ili Certifikat iz kojih se mora vidjeti da ponuditelj ima implementiran HACCP sustav (uspostavljanje i provođenje redovitih preventivnih sustava kontrole prema načelima HACCP-a).

**7. SASTAVNI DIJELOVI PONUDE:**

 Ponuda treba sadržavati:

* **Ponudbeni list (**popunjen i potpisan od strane ponuditelja),
* **Troškovnik (**ispunjen i potpisan od strane ponuditelja),
* **Dokazi** (traženi dokumenti sukladno ovoj dokumentacija za nadmetanje),
* **Izjava o nekažnjavanju,**

*Ukoliko se ponuditelji javljaju na više grupa dovoljno je samo jednom dostaviti tražene dokumente (Potvrda porezne uprave o stanju duga, Upis u sudski, obrtni, strukovni ili drugi odgovarajući registar, Dokaz o solventnosti: BON 2 ili SOL 2 obrazac, Rješenje / Uvjerenje / Potvrda ili Certifikat iz kojih se mora vidjeti da ponuditelj ima implementiran HACCP sustav).*

**8. NAČIN, MJESTO I ROK ZA DOSTAVU PONUDE:**

Ponuda se dostavlja na Ponudbenom listu i troškovniku iz ovog Poziva za dostavu ponude, a koje je potrebno ispuniti i potpisati od strane ovlaštene osobe ponuditelja.

 Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva za dostavu ponude.

 P**onudu dostaviti, najkasnije 27.ožujka 2023. 12 sati**

 **Način dostave ponude**: ponude se dostavljaju elektroničkom poštom sanja.cagalj@skole.hr ili ured@os-spinut-st.skole.hr

**9. OSTALO:**

Osoba za kontakt: Sanja Čagalj, ravnateljica škole

Tel: 0959081484

Adresa elektroničke pošte: sanja.cagalj@skole.hr

Na ovaj postupak se ne primjenjuju odredbe Zakona o javnoj nabavi i naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Naručitelj ne snosi nikakve troškove u svezi sa sudjelovanjem ponuditelja u ovom postupku.Obavijest o rezultatima predmetne nabave: Pisanu obavijest o rezultatima nabave Naručitelj će dostaviti ponuditelju u roku 15 dana od dana isteka roka za dostavu ponude.